Държавен вестник, бр. 67, 2003 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  67
2. Разрешава участието на Република Бълга-
рия с механизиран взвод с обща численост до 50
военнослужещи с личното си оръжие и боепри-
паси, бойна техника и техника за логистично и
комуникационно осигуряване в операцията на
Международните сили за поддържане на сигур-
ността (ИСАФ) в Афганистан за срока на опе-
рацията, считано от 10 август 2003 г.
3. Разрешава изпращането в Афганистан на
до 25 военнослужещи—инструктори с личното
си оръжие и боеприпаси за обучение на афга-
нистанската армия, за срока на операцията,
считано от 25 юли 2003 г.
Решението е прието от ХХХIХ Народно съб-
рание на 23 юли 2003 г. и е подпечатано с офи-
циалния печат на Народното събрание.
Председател на Народното събрание:
Огнян Герджиков
Подпечатано с държавния печат.
Министър на правосъдието: Антон Станков
44689
МИНИСТЕРСТВО НА ТРУДА
И СОЦИАЛНАТА ПОЛИТИКА
СПОГОДБА
между Република България и Португалската
република за взаимно наемане на работа на
техните граждани
(Утвърдена с Решение № 31 от 20 януари 2003 г.
на Министерския съвет. В сила от 12 юли 2003 г.)
Република България и Португалската ре-
публика, наричани по-нататък “договарящи
страни”,
желаейки да развиват и укрепват връзките
между двете държави в областта на заетостта,
основавайки се на принципите на сътрудничест-
во и взаимен интерес,
се споразумяха за следното:
Член 1
Сфера на прилагане
1. Тази спогодба се прилага за граждани на
Република България и Португалската репуб-
лика, постоянно живеещи на територията на
своята държава, наричана по-нататък “из-
пращаща държава”, които заминават за дру-
гата държава, наричана по-нататък “приема-
ща държава”, за определен период от време
да упражняват там професионална дейност
като наемни работници чрез предварително
сключени и надлежно регистрирани в компе-
тентните служби на приемащата държава тру-
дови договори.
2. Гражданите на двете държави могат да
бъдат наемани на работа по всички профе-
сии, чието практикуване не е ограничено (вре-
менно или постоянно) за чужденци според
действащата нормативна уредба в приемаща-
та държава.
Член 2
Приложимо законодателство
Влизането, пребиваването и заетостта на
граждани на Република България и на Порту-
галската република в рамките на тази спогодба
се регламентират от действащата нормативна
уредба в приемащата държава.
Член 3
Компетентни органи
1. Органи на договарящите страни, които
отговарят за изпълнението на тази спогодба, са:
—в Република България—Министерството
на труда и социалната политика;
—в Португалската република—Министер-
ството на социалното осигуряване и труда.
2. Съгласно приложения протокол, който е
неразделна част от тази спогодба, договарящи-
те страни определят за нейното изпълнение
следните институции, наричани по-нататък
“компетентен национален орган”:
—Агенцията по заетостта на Република Бъл-
гария;
—Института по заетостта и професионална-
та подготовка на Португалската република.
Член 4
Сътрудничество между националните органи
Компетентните органи обменят информация
за възможностите за работа и секторите на
дейност, където такива съществуват, наличие-
то на работна ръка и определянето на общи
критерии за класифицирането на професионал-
ните дейности и съответното им функционално
съдържание.
Член 5
Условия за влизане
На гражданите, наети в рамките на тази
спогодба, се издават работни визи и/или разре-
шения за работа съгласно действащата норма-
тивна уредба на държавата, на чиято територия
ще се упражнява професионалната дейност.
Член 6
Членове на семейството
Наетите работници могат да бъдат придру-
жавани от членове на техните семейства съг-
ласно действащата в приемащата държава нор-
мативна уредба.
Член 7
Общи условия на труд
1. В приемащата държава наетите работници
се ползват със същите трудови права и задълже-
ния, които са в сила за местните работници, както
и от еднаква защита при прилагане на законите
за здраве и безопасност при работа.
2. В приемащата държава чуждестранните
граждани се ползват от същата правна защита,
която се осигурява на местните граждани по
въпросите, свързани с личните права и правата
на собственост.